CELEX: 62022CN0180
Language: et
Date: 2022-03-09 00:00:00
Title: Kohtuasi C-180/22: Eelotsusetaotlus, mille on 9. märtsil 2022 esitanud Bundesfinanzhof (Saksamaa) – Finanzamt Hamm versus Harry Mensing

7.6.2022   
            
            
               ET
            
            
               Euroopa Liidu Teataja
            
            
               C 222/16
            
         
      Eelotsusetaotlus, mille on 9. märtsil 2022 esitanud Bundesfinanzhof (Saksamaa) – Finanzamt Hamm versus Harry Mensing
      (Kohtuasi C-180/22)
      (2022/C 222/27)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Kassatsioonkaebuse esitaja: Finanzamt Hamm
      
         Vastustaja kassatsioonimenetluses: Harry Mensing
      
         Eelotsuse küsimused
      
      
                  1.
               
               
                  Kas sellistel asjaoludel nagu põhikohtuasjas, kus maksukohustuslane Euroopa Kohtu otsusele Mensing (1) tuginedes väidab, et direktiivi 2006/112/EÜ (2) artiklis 311 ja sellele artiklile järgnevates artiklites sätestatud kasuminormi maksustamise kord on kohaldatav ka selliste kunstiteoste tarnele, mille on maksukohustuslikule edasimüüjale maksuvaba ühendusesisese tarne raames tarninud nende loojad (või loojate õigusjärglased), tuleb maksustatav väärtus viidatud kohtuotsuse punkti 49 kohaselt kindlaks määrata üksnes liidu õiguse alusel, mistõttu ei või liikmesriigi kõrgeima astme kohus tõlgendada riigisisest õigusnormi (käesolevas asjas käibemaksuseaduse § 25a lõike 3 kolmas lause) nii, et ühendusesiseselt soetamiselt tasutud käibemaks ei kuulu maksustatava väärtuse hulka?
               
            
                  2.
               
               
                  Kas juhul, kui esimesele küsimusele vastatakse jaatavalt, tuleb direktiivi 2006/112/EÜ artiklit 311 ja sellele artiklile järgnevaid artikleid mõista nii, et kasuminormi maksustamise korra kohaldamisel selliste kunstiteoste tarnele, mille on maksukohustuslikule edasimüüjale ühendusesiseselt tarninud nende loojad (või loojate õigusjärglased), vähendab ühendusesiseselt soetamiselt tasutud käibemaks kasuminormi, või nii, et selles osas esineb liidu õiguses soovimatu lünk, mida ei või kõrvaldada kohtupraktika edasiarendamise kaudu, vaid mida võib kõrvaldada üksnes direktiiviandja?
               
            
         (1)  29. novembri 2018. aasta kohtuotsus (C-264/17, EU:C:2018:968).
      
         (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).